20/09/2021 | Administración LocalMunicipal
Oroso
Expediente de deslinde fonte Santiña - Deixebre. Exp 2020/X999/000097

EXP: 2020/X999/000097. ASUNTO: Aprobación expediente de deslinde fonte Santiña –Deixebre. Con data de 14/09/2021 o Pleno da Corporación procedeu a adoptar o seguinte acordo: Logo de ver a proposta de acordo asinada pola Alcaldía que di: “LOGO DE VER que mediante providencia de Alcaldía asinada con data de 24/02/2020 iniciouse expediente para o deslinde da parcela ocupada pola fonte Santiña en Deixebre tendo en conta que a mesma figuraba no inventario municipal de bens do concello de Oroso co número de ben FS490427001 denominada “fonte de Santiña (A) de Igrexa (A) na parroquia de Deixebre” estando descrita na ficha do inventario municipal como “Fonte con muro de pedra, cano e pía rectangular de pedra con cuberta de formigón e tella” non figurando no inventario a superficie da parcela ocupada pola citada fonte. LOGO DE VER que, trala tramitación do correspondente expediente o Pleno da Corporación en sesión do 22/12/2020 acordou aprobar a iniciación do procedemento de deslinde do espazo público ocupado pola Fonte Santiña en Deixebre (Exp.2020/X999/000097) sendo o citado acordo publicado no BOP nº 223 do 29 de decembro de 2020 e notificado aos propietarios colindantes. LOGO DE VER o informe emitido con data de 29/03/2021 (RE nº 202190000000517) pola Demarcación de Carreteras del Estado no que se indica que: “1. La superficie que se propone deslindar pertenece a la parcela expropiada número 16 del Concello de Oroso, del tramo Ordenes-Santiago Norte, con fecha 20 de julio de 1.976, se expropiaron 1.670m2 de superficie de prado, sin más bienes afectados.2. En base a la notificación y documentación adjunta recibida, se propone que la delimitación del deslinde con la propiedad de Audasa se delimite con la alineación del borde del terraplén de la autopista, en definitiva, la arista exterior de explanación y que la zona de dominio público deje de formar parte de los terrenos expropiados para la construcción de la AP-9. LOGO DE VER que con data do 6/04/2021 por parte do Concello de Oroso, solicitouse á Demarcación de Carreteras del Estado que aportase documentación acreditativa de que efectivamente a parcela ocupada pola fonte da Santiña tiña sido expropiada e polo tanto era de propiedade do Estado. LOGO DE VER que con data do 18/06/2021 (RE nº 202190000000983) por parte da Demarcación de Carreteras del Estado foi achegada a documentación solicitada e de ver o informe emitido con data de 24/06/2021 polo Arquitecto Municipal onde efectivamente confirma que á vista da documentación presentada pola Demarcación de Carreteras del Estado: “Logo de ver a documentación aportada pola Demarcación de Carreteras do Estado en Galicia os terreos nos que se atopa a fonte de Santiña en Deixebre se corresponden con terreos expropiados.” CONSIDERANDO que queda acreditado no expediente que os terreos ocupados pola Fonte da Santiña non pertencen ao Concello de Oroso, e polo tanto non procede continuar co expediente de deslinde dos mesmos ao non ser de titularidade municipal, e consonte con isto procede dalos de baixa do Inventario Xeral de Bens da Corporación. De conformidade co previsto no artigo 60 Real Decreto 1372/1986, de 13 de xuño, polo que se aproba o Regulamento de Bens das Entidades Locais así como o previsto no artigo 22.2. q) da Lei 7/1985, de 2 de abril, Reguladora de Bases de Réxime Local propoño que o Pleno da Corporación adopte o seguinte acordo: PRIMEIRO: Dar por rematado o expediente 2020/X999/000097 de deslinde da Fonte Santiña, en Deixebre ao non resultar procedente continuar co mesmo ao quedar acreditado que os terreos non son de titularidade municipal ao ter sido expropiados con data de 20 de xullo de 1976. SEGUNDO: Dar de baixa do Inventario Xeral de Bens da Corporación o ben identificado co número: FS490427001 denominado “fonte de Santiña (A) de Igrexa (A) na parroquia de Deixebre” estando descrita na ficha do inventario municipal como “Fonte con muro de pedra, cano e pía rectangular de pedra con cuberta de formigón e tella”. TERCEIRO: Proceder a notificar o presente acordo aos titulares colidantes e restantes titulares de dereitos reais coñecidos, así como á Demarcación de Carreteras del Estado e proceder á publicación do presente acordo no Boletín Oficial da Provincia para xeral coñecemento. E esta é a miña proposta, sen prexuízo de que o Pleno da Corporación acorde o que considere oportuno.” Ábrese unha quenda de intervencións. (Seguen intervencións). Non existindo mais intervencións o Sr. Alcalde da por rematado o debate sometendo a proposta a votación e o Pleno por: Votos a favor: once (7 do PSdeG-PSOE; 4 do PP e 1 do BNG). Votos en contra: ningún (0 votos). Abstencións: ningunha (0 votos) adopta o seguinte acordo: PRIMEIRO: Dar por rematado o expediente 2020/X999/000097 de deslinde da Fonte Santiña, en Deixebre ao non resultar procedente continuar co mesmo ao quedar acreditado que os terreos non son de titularidade municipal ao ter sido expropiados con data de 20 de xullo de 1976. SEGUNDO: Dar de baixa do Inventario Xeral de Bens da Corporación o ben identificado co número: FS490427001 denominado “fonte de Santiña (A) de Igrexa (A) na parroquia de Deixebre” estando descrita na ficha do inventario municipal como “Fonte con muro de pedra, cano e pía rectangular de pedra con cuberta de formigón e tella”. TERCEIRO: Proceder a notificar o presente acordo aos titulares colidantes e restantes titulares de dereitos reais coñecidos, así como á Demarcación de Carreteras del Estado e proceder á publicación do presente acordo no Boletín Oficial da Provincia para xeral coñecemento. O que se publica para xeral coñecemento. En Oroso o 14 de setembro de 2021. O Alcalde. Genesis Abigail Essaid De Aguinaga.